The Cincinnati Enquirer

Cincinnati Enquirer este un cotidian de dimineață, publicat de Gannett Company din Cincinnati, Ohio, Statele Unite ale Americii. Publicat pentru prima oară în 1841, Enquirer este ultimul cotidian rămas din Greater Cincinnati și Northern Kentucky, deși cotidianul Journal-News concurează cu Enquirer în suburbiile nordice. Enquirer are cel mai mare tiraj dintre toate publicațiile din zona metropolitană a orașului Cincinnati. O ediție locală zilnică pentru Northern Kentucky este publicată sub numele Kentucky Enquirer. Pe lângă Cincinnati Enquirer și Kentucky Enquirer, Gannett publică o varietate de periodice tipărite și electronice la Cincinnati, inclusiv 16 săptămânale Community Press, 10 săptămânale Community Recorder și revista OurTown. Enquirer este disponibil on-line pe situl Cincinnati.com. Istoric Primii ani Predecesorul lui Enquirer a fost Phoenix, editat de Moses Dawson încă din 1828. El a devenit mai târziu Commercial Advertiser și în 1838 Cincinnati Advertiser and Journal. În acea perioadă în care John și Charles Brough l-au achiziționat și l-au redenumit Daily Cincinnati Enquirer, el era considerat un ziar de referință pentru oraș. Primul număr al Enquirer, pe 10 aprilie 1841, a constat din „doar patru pagini de text care era, uneori, la fel de urât în ton așa cum a fost în aparență”. El și-a declarat ferm sprijinul pentru Partidul Democrat, spre deosebire de cele trei ziare ale Partidului Whig și de cele două ziare aparent independente aflate atunci în circulație. O ediție prescurtată pentru fermierii din regiune, Weekly Cincinnati Enquirer, a început să apară pe 14 aprilie și va continua până pe 25 noiembrie 1843 ca The Cincinnati Weekly Enquirer. În noiembrie 1843 Enquirer a fuzionat cu Daily Morning Message pentru a deveni Enquirer and Message (Daily Enquirer and Message și-a început apariția în mai 1844). În ianuarie 1845 ziarul a eliminat Message din numele său, devenind The Cincinnati Daily Enquirer. În cele din urmă, în mai 1849, ziarul a devenit The Cincinnati Enquirer. Pe 20 aprilie 1848, Enquirer a devenit unul dintre primele ziare din Statele Unite care a publicat o ediție de duminică. Proprietatea lui McLean În 1844, James J. Faran a achiziționat mai multe acțiuni ale Enquirer. În 1848, Washington McLean și fratele său S. B. Wiley McLean au dobândit acțiuni la Enquirer. În anii 1910, Enquirer a fost cunoscut pentru titlurile sale scrise într-un stil care atrăgea atenția în care cuvintele individuale sau frazele erau scrise în cascadă pe verticală, începând cu un singur cuvânt scris cu caractere mari. Potrivit unui manual din 1912 despre tipărirea ziarelor, „Enquirer a tipărit unele capodopere cu un stil maiestuos, care este cel mai artistic; dar există puține ziare care-l pot imita cu succes.” În anii 1930 și 1940, Enquirer a fost cunoscut prin stilul său de tipărire. inovator și distinct. Pe la sfârșitul anilor 1940, vânzările ziarului Enquirer, ultimul cotidian de dimineață din Cincinnati, au crescut dramatic, alimentate în parte de succesul monopolului său cu privire la aparițiile duminicale; între timp, The Cincinnati Post și mai ales The Cincinnati Times-Star s-au confruntat cu o scădere pe piața ziarelor de după-amiază. Persoane notabile Angajați actuali: Amber Hunt – autor de articole pe teme criminalistice Colaboratori actualii: Jim Borgman – desenator editorial câștigator al Premiului Pulitzer Lawson Wulsin – profesor de psihiatrie și istoria medicinii Foști angajați și colaboratori: Lee Allen - istoric al baseball-ului Roy Beck - activist pe probleme de imigrație O. P. Caylor - jurnalist pe teme de baseball George Randolph Chester - scriitor James M. Cox - guvernator de Ohio, membru al Camerei Reprezentanților din SUA și candidat la președinția SUA Harry M. Daugherty - procuror general al SUA Timothy C. Day - membru al Camerei Reprezentanților din SUA Jerry Dowling - desenator James W. Faulkner - jurnalist pe teme politice Suzanne Fournier - director pentru afaceri publice al U.S. Army Corps of Engineers Michael Gallagher - jurnalist de investigație Sloane Gordon - jurnalist pe teme politice Murat Halstead - redactor Lafcadio Hearn - scriitor Rudolph K. Hynicka - politician din Cincinnati afiliat cu Boss Cox Peter King - jurnalist pe teme sportive Winsor McCay - desenator și animator Robert D. McFadden – jurnalist John McIntyre - redactor Charles Murphy - proprietar al Chicago Cubs Terence Moore - jurnalist sportiv David Philipson - rabin reformist și orator Jacob J. Rosenthal - director teatral Frederick Bushnell „Jack” Ryder - antrenor de fotbal și jurnalist pe teme sportive Al Schottelkotte - prezentator de știri la WCPO-TV Bill Thomas - publicist Whitney Tower - reporter de la cursele de cai Foștii proprietari și redactori ai Enquirer: Francis L. Dale – redactor James J. Faran – proprietar și editor asociat; membru în Camera Reprezentanților din SUA William J. Keating – CEO și redactor; membru în Camera Reprezentanților din SUA Carl Lindner Jr. – proprietar John Roll McLean – redactor Washington McLean – proprietar Carolyn Washburn – redactor Referințe Lectură suplimentară Nicholas Bender. "Banana Report." Columbia Journalism Review. May/June 2001. Graydon Decamp. The Grand Old Lady of Vine Street. Cincinnati: The Cincinnati Enquirer, 1991. (Official history). Douglas Frantz. "After Apology, Issues Raised In Chiquita Articles Remain." The New York Times. 17 iulie 1998. p. A1, A14 Douglas Frantz. "Mysteries Behind Story's Publication." The New York Times. 17 iulie 1998. p. A14. Lew Moores. "Media, Myself & I". Cincinnati CityBeat. 7 ianuarie 2004. Lew Moores. "The Day the Music Critic Died." Cincinnati CityBeat. 11 februarie 2004. Randolph Reddick. The Old Lady of Vine Street. Ohio University Ph. D. dissertation, 1991. (A study of the four years of employee ownership). Nicholas Stein. "Banana Peel." Columbia Journalism Review. September/October 1998. Taft, Robert, Jr. (octombrie 1960). „Epilogue For a Lady: The Passing of the Times-Star”. Bulletin of the Historical and Philosophical Society of Ohio. 18 (4): 260–277. OCLC 52305709. Arhivat din original (PDF) la 1 august 2019. Accesat în 20 august 2017. Legături externe Cincinnati.Com (official site) Cincinnati.Com (official mobile site) Arhivat în 30 august 2013, la Wayback Machine. (official iPhone site) NKY.com (official site) Enquirer.com (official site) Cinweekly.com (official site) Gannett Co. Inc. official site Gannett Co. Inc. profile of The Cincinnati Enquirer Arhivat în 8 septembrie 2006, la Wayback Machine. Public Library of Cincinnati and Hamilton County, Newsdex (an index to historical newspapers in the Cincinnati area), http://newsdex.cincinnatilibrary.org/uhtbin/cgisirsi/x/0/0/49[nefuncțională].